**OBRAZLOŽENJE**

**PRIJEDLOGA GODIŠNJEG IZVJEŠTAJA O IZVRŠENJU FINANCIJSKOG PLANA ZA 2022. GODINU – POSEBNI DIO**

Osnovni i jedini program Dječjeg vrtića „KADUJICA“ je redovan rad dječjeg vrtića čija je svrha obogaćivanje materijalnog okruženja kao trajnog procesa koji je vođen prvenstveno interesima djece. Osnovna funkcija vrtića je predškolsko obrazovanje.

Program redovnog rada se provodi kroz četiri aktivnosti i tri izvora financiranja:

|  |  |
| --- | --- |
| **PROGRAM: Redovan rad dječjeg vrtića** | |
| **Aktivnost** | **Izvor financiranja** |
| Aktivnost A210001  Poslovi stručnih , administr.i izvrš. tijela | Opći prihodi i primici |
| Aktivnost A210002  Nabava dugotrajne imovine za rad odjela | Opći prihodi i primici |
| Aktivnost A210003  Realizacija pruženih usluga u vrtiću | Vlastiti prihodi |
| Aktivnost A210004  Pomoći nadležnih ministarstava | Pomoći |

Cilj svih aktivnosti je stvaranje poticajnog okruženja za djecu svih vrtićkih skupina što uključuje ulaganje napora da prostor bude što sličniji obiteljskom okruženju te osiguravanje optimalnih materijalnih uvjeta ( hrana, standardi higijene, kvalitetan potrošni i didaktički materijal, opskrba energijom..).

**IZVRŠENJE RASHODA PREMA IZVORIMA FINANCIRANJA**

1. IZVOR FINANCIRANJA: Opći prihodi i primici (Osnivač-Općina Okrug)

a) Aktivnost A210001- Poslovi stručnih, administrativnih i izvršnih tijela: rashodi za zaposlene, materijalni rashodi i financijski rashodi

b) Aktivnost A21002- Nabava dugotrajne imovine za rad odjela: rashodi za nabavu proizvedene dugotrajne imovine (postrojenje i oprema, nematerijalna proizvedena imovina).

Rashodi čiji su izvor financiranja opći primici u ukupnom su iznosu veći za 26% u odnosu na prethodnu godinu, a 10% manji u odnosu na planirana sredstva. Opći primici kao izvor financiranja rashoda poslovanja su najzastupljeniji u ukupnim primicima te su izvor financiranja dvjema aktivnostima (A210001 i A21002) koje su opisane gore u tekstu.

2 .IZVOR FINANCIRANJA: Vlastiti prihodi

a) Aktivnost A210003-Realizacija pruženih usluga u vrtiću: materijalni rashodi za materijal i energiju

Vlastiti prihodi su manjim dijelom zastupljeni kao izvor financiranja. Oni su izvor financiranja za aktivnost A210003.

Vlastiti prihodi se odnose na uplatu roditelja koji s obzirom na pravilnik o upisima ne ostvaruje pravo besplatnog korištenja usluge vrtića.

Rashodi čiji su izvor financiranja vlastiti prihodi su povećani u odnosu na prethodnu godinu , odnose se na materijalne rashode, uslugu izleta koja u 2021. godini zbog COVID-a nije planirana niti ostvarena , a izvršenje rashoda čiji su izvor vlastiti prihodi je manje u odnosu na plan jer osim izleta nije bilo izvršavanja rashoda iz ovog izvora.

3. IZVOR FINANCIRANJA: POMOĆI

Aktivnost A210004-pomoći nadležnih ministarstava : materijalni rashodi za materijal i energiju.

Pomoći su najmanjim dijelom zastupljene kao izvor financiranja. Pomoći nadležnog ministarstva znanosti i obrazovanja su izvor financiranja Aktivnosti A210004.

Rashodi čiji su izvor financiranja pomoći : materijalni rashodi za materijal energiju i to isključivo didaktika i potrošni materijal za rad s djecom su veći u odnosu na prethodnu godinu jer 2021. godine kad je Vrtić počeo s radom nije bilo pomoći nadležnih ministarstava.

Cilj rada Vrtića je osigurati optimalne uvjete za odgoj djece prateći suvremene standarde te osigurati sigurnost i uvjete rada djelatnicima vrtića. Glavni izvor financiranja -opći prihodi i primici (Osnivač-općina Okrug) osigurava to u potpunosti.